اقبال باہو

اقبال باہو یا محمد اقبال (ولادت: 4 ستمبر 1944ء - وفات: 24 مارچ 2012ء) پاکستانی صوفی اور لوک گلوکار تھے۔Folk singer Iqbal Bahu died BBC News, Published 24 مارچ 2012. اخذکردہ بتاریخ 14 دسمبر 2017 انھیں اب بھی جنوبی ایشیا کے سب سے زیادہ بااثر لوک گلوکاروں میں سے ایک سمجھا جاتا ہے۔Sufi singer Bahu dies  The Nation (newspaper)، Published 25 مارچ 2012. اخذکردہ بتاریخ 14 دسمبر 2017 وہ پنجابی لوک گیت گانے میں مہارت رکھتے تھے اور انھیں پنجاب کی تمام لوک داستانیں ازبر تھیں۔ اقبال باہو کو 2008ء میں تمغائے امتیاز سے نوازا گیا تھا۔

 ابتدائی زندگی اور کیریئر 
اقبال باہو 1944ء میں برطانوی ہند کے صوبے پنجاب کے گرداسپور، ميں بطور محمد اقبال پیدا ہوئے تھے۔ کا ان خاندان 1947ء میں تقسیم کے بعد پاکستان ہجرت کر گیا اور لاہور میں آباد ہو گیا۔ اقبال نے ایک بینکر کی حیثیت سے اپنے کیریئر کا آغاز کیا۔ انھوں نے 1971ء سے 1997ء تک نیشنل بینک آف پاکستان کے لیے کام کیا، لیکن صوفی موسیقی میں انھوں نے شہرت اور پہچان بنائی۔ باہو نے اپنے گلوکاری کیریئر کا آغاز 1964ء میں ریڈیو پاکستان، لاہور سے کیا تھا۔https://www.dawn.com/news/705278

اقبال باہو نے اپنی زندگی میں دنیا بھر میں کنسرٹ پرفارمنس کیا۔ انھوں نے 1992ء میں بی بی سی بش ہاؤس، لندن میں میں بھی پیش کش کی تھی۔

محمد اقبال کے اندر سلطان باہو کے کلام کی بوٹی یوں لگی کہ اس کی مشک نے محمد اقبال کو اقبال باہو کر دیا۔ 1974ء میں انھوں نے پہلی بار ریڈیو پاکستان کراچی اور پاکستان ٹیلی ویژن کراچی سینٹر سے اپنے فن کا مظاہرہ کیا اور یوں ان کی دھوم ملک کے طول و عرض میں پھیل گئی۔ اقبال باہو کی آواز کو گلی گلی اور گاؤں گاؤں تک پہنچانے میں ستر کے عشرے میں بپا ہو نے والے ’کیسٹ انقلاب‘ کا بڑا ہاتھ ہے۔ 1980ء کے آس پاس کیسٹوں کی بدولت اقبال باہو کی آواز پاک و ہند کے گوشے گوشے میں پہنچ چکی تھی۔ 1980ء ہی کے زمانے میں انھوں نے ٹیلی ویژن کے مشہور سیریل ’وارث‘ میں بھی کام کیا تھا اور ان کی شہرت میں اس کردار کا بھی بڑا دخل ہے۔ انھوں نے ہیر کی معروف طرز میں ایک جدت پیدا کرکے اہل فن سے بہت داد بھی حاصل کی لیکن جس کلام نے انھیں سارے بر صغیر میں متعارف کرایا وہ حضرت سلطان باہو کا کلام تھا۔ محمد اقبال، باہو کا کلام اتنا ڈوب کر گاتے تھے کہ ان کے مداحوں نے ان کانام ہی اقبال باہو رکھ دیا۔

 وفات 
اقبال باہو 24 مارچ 2012ء کو 68 برس کی عمر میں لاہور میں دورہ قلب کی وجہ سے وفات پا گئے اور اگلے دن لاہور کے میانی صاحب قبرستان میں سپرد خاک کر دیا گیا۔ ان کے خاندان میں ان کی اہلیہ، 3 بیٹیاں اور 2 بیٹے شامل ہیں۔Sufi singer Iqbal Bahu passes away  The Nation (newspaper)، Published 24 مارچ 2012. اخذکردہ بتاریخ 14 دسمبر 2017

 ایوارڈ 

 تمغائے امتیاز، 2008ء 
 سلطان باہو ایوارڈ
 پی ٹی وی ایوارڈ
 گریجویٹ ایوارڈ
 بابا فرید ایوارڈ
 حضرت سلطان باھو ایوارڈ
 بین الاقوامی صوفی فیسٹیول ایوارڈ
 ریڈ کریسنٹ ایوارڈ
 چھٹا پی ٹی وی قومی ایوارڈ
 نگار ایوارڈ
 کلام باہو ایوارڈ
 اسٹیٹ لائف انشورنس ایوارڈ، کویت
 اسٹیٹ لائف انشورنس آف پاکستان ایوارڈ، کویت
 پاکستان نیشنل آرگنائزیشن ایوارڈ، کویت
 ورلڈ پرفارمنگ ایوارڈ
 ہرف و آواز ایوارڈ

 حوالہ جات 

زمرہ:1944ء کی پیدائشیں
زمرہ:1950ء کی دہائی کی پیدائشیں
زمرہ:2012ء کی وفیات
زمرہ:پاکستانی سنی
زمرہ:پاکستانی لوک گلوکار
زمرہ:پاکستانی مرد گلوکار
زمرہ:پاکستانی مسلم شخصیات
زمرہ:پاکستانی نعت خواں
زمرہ:پنجابی شخصیات
زمرہ:پنجابی گلوکار
زمرہ:تمغائے امتیاز
زمرہ:گرداسپور کی شخصیات
زمرہ:لاہور کے گلوکار
زمرہ:لاہوری شخصیات
زمرہ:تمغائے امتیاز وصول کنندگان
زمرہ:پاکستانی گائیک کے نامکمل مضامین
زمرہ:پی ٹی وی اعزاز یافتہ
زمرہ:پنجابی زبان کے گلوکار
زمرہ:ویکی ڈیٹا سے مختلف مختصر وضاحت
زمرہ:پاکستانی ریڈیو شخصیات
زمرہ:پاکستانی ٹیلی ویژن شخصیات
زمرہ:صوبہ پنجاب (برطانوی ہند) کی شخصیات